Paarisa konsulentissarsiorpoq, akimortumik sammisunik suliniutinik ineriartortitseqqiinissamut, meeqqat inuusuttuaqqallu inuunerinnissaat pillugu siuarsaanissamut pisortassarsiorpoq Namminersorlutik Oqartussat - www.suli.gl\nPiffissaq atuuffissaa naassaaq: 06-06-2022\nSuliffissamut ID normut: LJA-83621367\nMeeqqat- inuusuttuaqqallu inuunerinnerunissaat anguniarlugu suliniutit ineriartorteqqinneqarnissaat atuutitsilernissarlu pillugit siuarsaaqataarusuppit? Suleqatigiinni tunniutisimalluartuni peqataanissannut piumassuseqarpit? Ineriartuutaasumik suleriaatsinik aqqutissiuinissaq nuannaraajuk aamma suliassanut nutaanut misiliinissannut piareersimavit? Taava illit ujartorpatsigit!\nMeeqqat ukioqanngitsuniit 18-it tikillugit ukiulinnut tunngasumik suliniut\nMeeqqat ukioqanngitsuniit 18-it tikillugit ukiulinnut - akimortumik suleriuuseqarluni suliniut suleqatigiiffiuvoq, Isumaginninnermut Aqutsisoqarfik, Ilinniartitaanermut Aqutsisoqarfik kiisalu Peqqinnissaq kiisalu pinaveersaartitsineq pillugu Aqutsisoqarfik akunnerminni suleqatigiiffiuvoq. Anguniakkatullu pingaarneq tassaavoq, Kalaallit Nunaanni meeqqat tamarmik ineriartuutaasumik inuunerinnermillu inuuneqarnissaat anguniassallugu. Suliniummi pimoorullugu anguniarneqarpoq, akimortumik suleqatigiiffinnik suleqatigiinnerup ataqatigiissarneqarnissaa kiisalu siusinaartumik iliuuseqartarnikkut suliniuteqartarnissaq, taamaasilluni meeqqamut tunngasumik paasissutissaatit pingaarutillit meeqqallu annaaneqannginnissaa anguniarlugu. Suliniummi suliniutit sisamaapput. Uukkatarineqarput meeqqat inuuneranni ikaarsaariarfiit; angerlarsimaffimmiit meeqqeriveqarfimmut, meeqqeriveqarfimmiit atuarfimmut kiisalu nunaqarfimmi atuartuunermiit illoqarfimmi atuartuulernermut. Suliniutip sisamaat “Meeqqat tamarmik ukiumut ataasia takuneqartassapput/misissorneqartassapput” siunertarivaa, meeqqat tamarmik sullissisunit - ukiumut ataasiarlutik takuneqartarnissaat/misissorneqartarnissaasa qulakkeerneqarnissaat. Suliniutit taakku sisamaasut suliniummi ataatsimoorussaapput qanimullu attaveqarnikkut imminnullu suleqatigiillutik. Suliniummi sulissutigineqarpoq, isumaginninnikkut- ataavartumillu pitsaasunik allannguutaasunik pilersitsinissaq, taamaattumillu suliniutaasut ineriartortinneqassapput suliniutaasut atuutilereersut nukittorsarneqarlutik ingerlatitseqqiinikkut.\nAkimortumik sammisumik suliaqartunut, marlunnik suliniutinik pilersaarusiornermik aqutsisulimmik, sulianullu aqutsisumik ataatsimik peqateqartumik suleqateqassaatit. Sulimiutinik pilersaarusiornermut aqutsisutut, suliniutaasunut misilittakkatit atornissaannik periarfissaqassaatit. Pilersaarusiornermik aqutsisut allat suleqatigalugit suliniutaasunik ineriartortitsinissaq suliassarissavat, taamatullu kommunit qanimut suleqatigalugit - suliniutaasunik atuutitsilernissaq akisussaaffigissavatit. Taamaattumik naatsorsuutigineqarpoq, suleqatigiisitat arlallit akornanni namminerisamik suliassat kiisalu suliniaqatigiiffiit allat, kommunit aqutsisoqarfiillu allat qanimut suleqatiginissaannik piginnaasaqarnissat naatsorsuutigineqarmat. Maannakkorpiaq suliniutigineqartut tassaapput, meeqqat ukioqanngitsuniit 18-it tikillugit ukiullit misissorluarneqarnissaannik sakkussanut tunngasut, periusissaq kiisalu malinnaatitsinissaq pillugit sulisunik piginnaanngorsarneq kiisalu suliniutaasut taakku pingasut pillugit iliuuseqartarnissamut periarfissanik inatsisitigut inissitsiterineq.\nSuliassavit ilaat ukuussapput:\nSuliniutissatut pilersaarutit qulaani taaneqartut ineriartortissallugit atuuttussanngortillugillu\nKommunit, aqutsiveqarfiit allallu suleqatigiinnerat ataqatigiissassallugu\nIlisimatitsissutinik suliaqarneq kiisalu sulianut aqutsisumut aqutsisoqarfinnullu siuariartuutinut tunngasunik nalunaarusiorneq\nAtaatsimiititsineq, ataatsimiinnissat sumi ingerlanneqartarnissaanik isumaginninneq kiisalu ataatsimimeersuartitsinerni paasisitsiniaaneq workshops.\nSuliniutinut suleqatigiissitalianut akisussaasuuneq\nSuliniutinut isikkivilimmik pilersitsineq - suliallu ingerlateqqinneri\nSuliniutinut pilersaarutinik – ineriartortitsinermillu suliaqarnermik misilittagaqassaaq\nAllattariarsornikkut oqaluttariarsornikkullu annertuumik piginnaasaqassaaq\nMeeqqat atuarfianni atualernissamut misilitsinnissamut/piginnaasaqarnermut tunngasunik, atuarfeqarfimmut tunngasunik, isumaginninnermut- peqqissutsimullu tunngasunik ilisimasaqarlunilu misilittagaqassaaq, kalaallisut saqqummiussisinnaalluni aamma\nAtorfimmut naleqquttumik ilinniagaqarsimanissaq\nSuliaminut tunniutisimasoq aamma suleqatigisanut tunngatillugu, kattuffiit, suliniaqatigiiffiit suliffeqarfiillu akimorlugit suleqatigiinnissat pitsaasut qulakkeernissaat\nPitsaaqutaassaaq, kalaallisut danskisullu oqalussinnaallutillu allassinnaaguit\nAtorfik PAARISA-p akimortumik sammisumik suleqatigiit pinaveersaartitsinermut immikkoortortaani Isumaginninnermut Aqutsisoqarfianiippoq. PAARISA-p suliaasa ilagaat, peqqissutsimut tunngasunik siuarsaataasunik nutaanik atuutsilersitsinissaq ineriartortitsinissarlu kiisalu kommunit oqartussallu allat qanimut suleqatigalugit suliniuteqarneq. Immikkoortortami pingaarnertut suliniutigineqarpoq, akimortumik suliaqarnermut tunngasunik suliniutit inerisarneqarnissaat, oqartussaassuseqartunut innuttaasunullu attuumassuteqartunut.\nSapaatip akunneranut nalunaaquttap akunneri 40 tiimit suliffiuvoq.\nPiffissap ilaani angalasarnissat naatsorsuutigineqassapput.\nJulip aallaqqaataat imaluunniit isumaqatigiissuteqarnikkut.\nIsumaginninnermut Aqutsisoqarfik pillugu Isumaginninnermut Aqutsisoqarfik Naalakkersuisuni aqutsisoqarfiuvoq ukuninnga arfinilinnik immikkoortortaqartoq: Pitsaaliuinermut immikkoortortaq Paarisa, Aningaasaqarnermut immikkoortortaqarfik, Meeqqanut inuusuttunullu ulloq unnuarlu paaqqinniffiit, Innuttaasunut immikkoortortaqarfik, Sullissisunik Siunnersuisarfik, Inunnut innarluutilinnut immikkoortortaqarfik aamma Allattoqarfik. Immikkoortortaqarfiit qanimut suleqatigiittarput, suliffiuvorlu suliassanut tunngatillugu amerlasuunik unammilligassaqarfiusoq.\nQinnuteqarfissaq kingulleq: ataasinngorneq junip 6-at 2021 nal. 12.00 (kalaallit nunaata nalunaaqutaa malillugu)